**HelMSIC | Ημερίδα Ψυχικής Υγείας**

H HelMSIC διοργανώνει το πρόγραμμα **“Ημερίδα Ψυχικής Υγείας”**, μια ημερίδα για την Ψυχική Υγεία που απευθύνεται σε φοιτητές Ιατρικής και Νοσηλευτικής.

Περιγραφή προγράμματος

Το πρόγραμμα αφορά στην εκπαίδευση των φοιτητών, μέσω ομιλιών και διαδραστικών μεθόδων, πάνω στα προβλήματα Ψυχικής Υγείας που αντιμετωπίζουν οι φοιτητές και οι επαγγελματίες υγείας και σε τρόπους αντιμετώπισής τους. Επιπλέον, περιλαμβάνει μία ανοιχτή συζήτηση με ειδικούς και επαγγελματίες υγείας, γύρω από το στίγμα της ψυχικής νόσου και τους τρόπους εξάλειψης και περιορισμού αυτού.

Στόχος προγράμματος

Με την ψυχική υγεία των Επαγγελματιών Υγείας να έρχεται στο προσκήνιο περισσότερο από ποτέ, και με τους Επαγγελματίες Υγείας να είναι από τις πλέον ευπαθείς ομάδες για την εκδήλωση ψυχικής νόσου, στόχος είναι οι συμμετέχοντες να φύγουν από το πρόγραμμα καλύτερα εφοδιασμένοι σχετικά με την αναγνώριση και την αναζήτηση βοήθειας για προβλήματα Ψυχικής Υγείας.

Πότε θα πραγματοποιηθεί;

Το πρόγραμμα θα πραγματοποιηθεί στις 11 Νοεμβρίου και ώρα 16:30, στο αμφιθέατρο του ΠΓΝΑ. Περισσότερες πληροφορίες για τη διεξαγωγή, θα κοινοποιηθούν στα συμμετέχοντα άτομα από την Οργανωτική Επιτροπή του προγράμματος.

Σε ποιους απευθύνεται;

Η Ημερίδα Ψυχικής Υγείας απευθύνεται σε φοιτητές Ιατρικής και Νοσηλευτικής, και το κόστος συμμετοχής είναι δωρεάν.

Μπορείς να δηλώσεις συμμετοχή στην παρακάτω φόρμα: <https://www.helmsic.gr/mental-health-2022-app/>